**“ТК-ХОЛД” АД**

**ДОПЪЛНИТЕЛНА ИНФОРМАЦИЯ, ОТНОСНО ОБСТОЯТЕЛСТВА, НАСТЪПИЛИ ПРЕЗ ПЪРВОТО ШЕСТМЕСЕЧИЕ НА 2022** г.

/информация съгласно изискванията на чл. 12, ал. 1 от Наредба №2 от 09.11.2021 год. за проспектите при публично предлагане на ценни книжа и за разкриване на вътрешна информация от публичните дружества и другите емитенти на ценни книжа/

**1. Информация за промените в счетоводната политика през отчетния период, причините за тяхното извършване и по какъв начин се отразяват на финансовия резултат и собствения капитал на емитента;**

Няма промяна в счетоводната политика на ТК-Холд АД за отчетния период.

**2. Информация за настъпили промени в икономическата група на емитента, ако участва в такава група;**

Няма промени.

**3. Информация за резултатите от организационни промени в рамките на емитента, като преобразуване, продажба на дружества от икономическата група, апортни вноски от дружеството, даване под наем на имущество, дългосрочни инвестиции, преустановяване на дейност;**

Няма промени.

**4. Становище на управителния орган относно възможностите за реализация на публикувани прогнози за резултатите от текущата финансова година, като се отчитат резултатите от текущото шестмесечие, както и информация за факторите и обстоятелствата, които ще повлияят на постигането на прогнозните резултати най-малко до края на текущата финансова година;**

Дружеството няма публикувани прогнозни резултати за текущата финансова година, както и информация за факторите и обстоятелствата, които ще повлияят на постигането на прогнозните резултати най-малко до края на текущата финансова година.

**5. За публичните дружества - данни за лицата, притежаващи пряко и непряко най-малко 5 на сто от гласовете в общото събрание към края на шестмесечието, и промените в притежаваните от лицата гласове за периода от началото на текущата финансова година до края на отчетния период;**

Лицата притежаващи пряко и непряко най-малко 5 на сто от гласовете в общото събрание в края на текущото шестмесечие са следните:

|  |
| --- |
| **Пряко участие** |
| **Име/Наименование** | **Брой акции** | **%**  | **Адрес** |
| Булфинанс инвестмънт АД | 769 919 | 9,02 | гр. София, бул. Тодор Александров №73 |
| Стикс 2000 ЕООД | 850 000 | 9,95 | гр. Варна, ул. Цимерман №57, ап. 2 |
| Финанс секюрити груп АД | 1 970 000 | 23,07 | гр. София, ул. Врабча №8 |
| Гама финанс ЕООД | 850 000 | 9,95 | гр. София, ул. Шумен №13, ет. 4, ап. 11 |
|  |  |  |
| **Непряко участие** |
| **Име/Наименование** | **Брой акции** | **%**  | **Адрес** |
| Булфинанс инвестмънт АД и Финанс секюрити груп АД | 2 739 919 | 32,09 | гр. София, бул. Тодор Александров №73 игр. София, ул. Врабча №8 |

**6. Данни за акциите, притежавани от членовете на управителните и контролни органи на емитента към края на съответното тримесечие, както и промените, настъпили за периода от началото на текущата финансова година до края на отчетния период за всяко лице поотделно.**

Членовете на Съвета на директорите на ТК-Холд АД не притежават акции от капитала на дружеството.

**7. Информация за висящи съдебни, административни или арбитражни производства, касаещи задължения или вземания в размер най-малко 10 на сто от собствения капитал на емитента; ако общата стойност на задълженията или вземанията на емитента по всички образувани производства надхвърля 10 на сто от собствения му капитал, се представя информация за всяко производство поотделно;**

Няма висящи съдебни, административни или арбитражни производства, касаещи задължения или вземания в размер най-малко 10 на сто от собствения капитал на дружеството, както и ако се вземе в предвид общата стойност на задълженията или вземанията на дружеството по всички образувани производства надхвърлящи 10 на сто от собствения му капитал.

ТК-Холд АД не е страна по висящи съдебни, административни или арбитражни производства, касаещи задължения или вземания в размер най-малко 10 на сто от собствения капитал на дружеството.

Дъщерното дружество Изгрев АД, гр. Оряхово предяви иск срещу Народно събрание и Агенция за приватизация и следприватизационен контрол за сумата 120 673,37 лв., представляваща имуществени вреди от продажба на недвижим имот на Изгрев АД за дълг на Изгрев-98 ООД на основание законна ипотека по §8 от ЗПСК. С решение от 29.01.2019 г. Софийски градски съд уважи иска на Изгрев АД. С решение от 22.07.2020 г. САС отмени решението на СГС и отхвърли иска на Изгрев АД. Решението на САС e обжалвано пред Върховния касационен съд с касационна жалба. Касационната жалба на Изгрев АД е допусната за разглеждане по същество. Делото е обявено за решаване.

**8. Информация за отпуснатите от емитента или от негово дъщерно дружество заеми, предоставяне на гаранции или поемане на задължения общо към едно лице или негово дъщерно дружество, в това число и на свързани лица с посочване на характера на взаимоотношенията между емитента и лицето, размера на неизплатената главница, лихвен процент, краен срок на погасяване, размер на поето задължение, условия и срок.**

Към 30.06.2022 г. ТК-Холд АД има вземания по отпуснати заеми на дъщерни и асоциирани предприятия в размер на 21 125 хил.лв., в т.ч. 17 295 хил.лв. главница и 3 831 хил.лв. лихва. Заемите са отпуснати за финансово оздравяване, финансиране на дейността и проекти на дъщерни компании.

 Сроковете за погасяване на отпуснатите заеми са между 2022 и 2025 г. Лихвените проценти са определяни индивидуално в зависимост от целите на заемите и са между ОЛП + 3 % до ОЛП + 4 %. Всички заеми са обезпечени със запис на заповед и/или с ипотека върху недвижими имоти и залози по ЗОЗ.

Заемите са сключени за закупуване на техника, за ремонт на сгради, за рефинансиране на задължения или за оборотни средства. Има вземания и за направени допълнителни безлихвени парични вноски. Извън тези направления не са искани, не са обсъждани и съответно не са отпускани заеми.

 Отпуснатите заеми не застрашават дейността на Холдинга, а взетите имат своето вътрешно обезпечение, в случай на неточни разчети или необичайна промяна на условията. В тази част от дейността си ръководството на Холдинга е свело рисковете до възможния минимум. Не съществуват каквито и да са преки заплахи от тази гледна точка.

Част от дружествата на Холдинга през определени периоди са имали свободни парични средства, които по решение на своите ръководства са предоставяли като срочни депозити на Холдинга. Към 30.06.2022 г. общата сума на задълженията по привлечени депозити е 24 588 хил.лв. Средствата са предоставяни с договор и възмездно, като лихвените проценти, които са действащи през отчетния период са 0,5 на сто за всички депозити (с изкл. на един с лихвен процент от 0,3%).

В периода 01.01.2022 г. – 30.06.2022 г. са сключени сделки за заеми и депозити със свързани лица:

|  |  |  |
| --- | --- | --- |
| **Вид сделки** | **30.06.2022 г.** | **30.06.2021 г.** |
| Предоставени заеми от ТК-Холд АД на дъщерните и асоциирани предприятия | (4) | (117) |
| Приходи от лихви по предоставени заеми | 195 | 214 |
| Получени депозити от дъщерни предприятия на “ТК - ХОЛД” АД | 4 000 | 921 |
|  Разходи за лихви по получени депозити | (56) | (50) |

26.07.2022 г. **ПРОКУРИСТ**: 

София Сергей Ревалски